b"\n_START_ARTICLE_\nRobert Pattinson\n_START_SECTION_\nZgodnje \xc5\xbeivljenje\n_START_PARAGRAPH_\nRobert Douglas Thomas Pattinson se je rodil v Londonu, Anglija, Zdru\xc5\xbeeno kraljestvo. Njegova mama, Clare, dela v agenciji za fotomodele, njegov o\xc4\x8de, Richard, pa iz Zdru\xc5\xbeenih dr\xc5\xbeav Amerike uva\xc5\xbea avtomobile v Veliko Britanijo. Ima dve starej\xc5\xa1i sestri, Victorio, ki dela v ogla\xc5\xa1evanju in Lizzy Pattinson, ki je pevka banda Aurora. Robert Pattinson se je \xc5\xa1olal na \xc5\xa1olah Tower House in Harrodian._NEWLINE_Preko Barnes Theatre Companyja je postal \xc4\x8dlan amaterskega teatra. Najprej je sodeloval v zaodrju, kasneje pa je prevzel tudi nekaj igralskih vlog. Kmalu zatem je dobil manj\xc5\xa1o vlogo v filmu Guys and Dolls in od\xc5\xa1el na avdicijo za igro Our Town Thorntona Wilderja, kjer je dobil vlogo Georgea Gibbsa. Zaigral je tudi v igrah Anything Goes in Macbeth. Preko svojega agenta je nato dobil vlogo v igri Tess of the d'Urbervilles, s \xc4\x8dimer je pritegnil pozornost, in za\xc4\x8del z iskanjem poklicnih igralskih vlog.\n_START_SECTION_\nIgranje\n_START_PARAGRAPH_\nRobert Pattinson je s svojo igralsko kariero za\xc4\x8del v gledali\xc5\xa1\xc4\x8du, najprej v zaodrju, kasneje pa \xc5\xa1e z raznimi igralskimi vlogami. Leta 2004 je imel manj\xc5\xa1o vlogo v televizijskem filmu Ring of the Nibelungs ter vlogo v filmu Mire Nairja, Semenj ni\xc4\x8devosti, vendar so bili prizori, v katerih se je pojavil, na koncu izbrisane in pokazal se je samo na DVD verziji. V maju 2005 so ga nameravali pokazati na britanski premieri The Woman Before v dvornem gledali\xc5\xa1\xc4\x8du, vendar ga je na koncu nadomestil Tom Riley. Kasneje tistega leta je igral Cedrica Diggoryja v filmu Harry Potter in ognjeni kelih. Zaradi te vloge mu je revija The Times dodelila naslov \xc2\xbbBritanske zvezde jutri\xc5\xa1njega dne\xc2\xab. Ve\xc4\x8dkrat so ga ozna\xc4\x8dili za Judea Lawa, sam pa je dejal, da je njegov vzornik Jack Nicholson. S tem filmom je tudi zaslovel, kot pravi sam: \xc2\xbbDan pred premiero filma Harry Potter in ognjeni kelih sem samo sedel v Leicester Squareu in bil sre\xc4\x8den, da me vsi ignorirajo, potem pa so kar naenkrat popolni tujci za\xc4\x8deli vpiti moje ime. Neverjetno!\xc2\xab_NEWLINE_Robert Pattinson je leta 2008 dobil vlogo Edwarda Cullena v filmu Somrak. Vloga je na za\xc4\x8detku sicer pripadala igralcu Kellanu Lutzu (ki je kasneje upodobil Emmetta Cullena, Edwardovega brata), vendar je ta ni sprejel, saj je bil prezaposlen s snemanjem televizijske serije Generation Kill v Afriki. Film je temeljil na knji\xc5\xbeni uspe\xc5\xa1nici pisateljice Stephenie Meyer in iz\xc5\xa1el 21. novembra 2008 v Severni Ameriki. Revija TV Guide je poro\xc4\x8dala, da je bil Robert Pattinson na za\xc4\x8detku avdicije zaskrbljen in da ni pri\xc4\x8dakoval, da bo vlogo dobil, saj je menil, da ne more pri\xc4\x8darati \xc2\xbbpopolnosti\xc2\xab, kakr\xc5\xa1no se pri\xc4\x8dakuje od njegovega lika. Vlogo Edwarda Cullena je obdr\xc5\xbeal tudi v filmu Mlada luna (2009), nadaljevanju Somraka, v vlogi Edwarda pa ga bomo ponovno lahko videli v tretjem filmu iz serije filmov Somrak, filmu Mrk, ki je iz\xc5\xa1el 30. junija leta 2010._NEWLINE_Robert Pattinson je zaigral glavni vlogi v filmih Little Ashes (kjer je igral Salvadorja Dal\xc3\xadja), How To Be (britanska komedija) ter kratkem filmu The Summer House._NEWLINE_Leta 2009 je Robert Pattinson prisostvoval na 81. podelitvi nagrad Academy Awards. 10. novembra tistega leta je Revolver Entertainment v obliki DVD-jev izdal dokumentarni film Robsessed, ki je govoril o \xc5\xbeivljenju Roberta Pattinsona in njegovi popularnosti._NEWLINE_Leta 2010 je Robert Pattinson zaigral in produciral film Ne pozabi me, ki je iz\xc5\xa1el 12. marca 2010. 13. in 18. maja tistega leta se je pojavil v oddajah The Oprah Winfrey Show in The Ellen DeGeneres Show, kjer je promoviral film Mrk, ki so ga izdali 19. maja 2011. Pojavil se je na rde\xc4\x8di preprogi premiere filma Mrk 24. junija 2010 v Nokiinem teatru v Los Angelesu._NEWLINE_Leta 2011 je Robert Pattinson zaigral v filmski upodobitvi romana Sare Gruen, Voda za slone, kjer sta poleg njega zaigrala \xc5\xa1e Christoph Waltz in Reese Witherspoon._NEWLINE_Zaigral je Georgesa Duroyja v filmski upodobitvi upodobitvi romana Bel Ami iz leta 1885, kjer je zaigral poleg Ume Thurman. Film je iz\xc5\xa1el leta 2011. Poleg tega je tistega leta pri\xc4\x8del igrati tudi v gledali\xc5\xa1kih igrah Davida Pugha.\n_START_SECTION_\nGlasba\n_START_PARAGRAPH_\nRobert Pattinson zna igrati na kitaro in klavir ter sklada svojo lastno glasbo. Zapel je tudi dve pesmi iz soundtracka za film Somrak: \xc2\xbbNever Think\xc2\xab, ki jo je napisal b sodelovanju s Samom Bradleyjem in \xc2\xbbLet Me Sign\xc2\xab, ki sta jo zanj napisala Marcus Foster in Bobby Long. Pesmi so bile v film vklju\xc4\x8dene kasneje, ko je re\xc5\xbeiserka Catherine Hardwicke njegove posnetke dodala vanj, ne da bi mu to povedal, vendar se je kasneje strinjal, da je \xc2\xbbena izmed njiju zares izbolj\xc5\xa1ala sceno. Bilo je, kot da je bila narejena za tisti prizor.\xc2\xab Posnel je tudi tri soundtracke za film How To Be, vse tri pa je napisal Joe Hastings._NEWLINE_Robert Pattinson je o snemanju povedal: \xc2\xbbNikoli \xc5\xa1e nisem zares posnel kak\xc5\xa1ne glasbe - samo nastopal sem pred publiko in podobno.\xc2\xab\xc2\xa0Ko so ga vpra\xc5\xa1ali o poklicni glasbeni karieri je rekel: \xc2\xbbGlasba je moj rezervni na\xc4\x8drt, \xc4\x8de mi v igralstvu ne bo uspelo.\xc2\xab Leta 2008 je nastopal tudi z glasbeno skupino imenovano Bad Girls. Leta 2010 je Robert Pattinson dobil nagrado \xc2\xbbHollywoodski najvplivnej\xc5\xa1i nepri\xc4\x8dakujo\xc4\x8di glasbeniki.\xc2\xab\n_START_SECTION_\nMediji in dobrodelna dela\n_START_PARAGRAPH_\nRobert Pattinson je bil imenovan za \xc2\xbbnajlep\xc5\xa1ega mo\xc5\xa1kega na svetu\xc2\xab\xc2\xa0v letih 2008 ,2009 in 2018 po reviji People. Leta 2009 in 2017 mu je ta naslov dodelila tudi revija Glamour. Spletna stran Askmen.com ga je imenovala za devetin\xc5\xa1tiridesetega najvplivnej\xc5\xa1ega mo\xc5\xa1kega leta 2009. Istega leta ga je revija Vanity Fair imenovala za \xc2\xbbnajprivla\xc4\x8dnej\xc5\xa1ega mo\xc5\xa1kega na svetu\xc2\xab\xc2\xa0ob Angelini Jolie, ki je prejela naziv \xc2\xbbnajlep\xc5\xa1e \xc5\xbeenske na svetu\xc2\xab. Revija GQ ga je imenovala za \xc2\xbbnajbolje oble\xc4\x8dnega mo\xc5\xa1kega\xc2\xab\xc2\xa0v Zdru\xc5\xbeenem kraljestvu leta 2010, saj naj bi bil \xc2\xbbizjemno eleganten in navdihujo\xc4\x8d, resni\xc4\x8dno bistvo sodobnega \xc4\x8dloveka.\xc2\xab Kasneje se je leta 2010 uvrstil \xc5\xa1e na lestvico revije People, imenovano \xc2\xbbNajlep\xc5\xa1i ljudje na svetu.\xc2\xab_NEWLINE_S strani revije Vanity Fair je bil uvr\xc5\xa1\xc4\x8den na lestvico \xc2\xbbnajbolj\xc5\xa1i Hollywoodski zaslu\xc5\xbeki leta 2009\xc2\xab, saj je tistega leta zaslu\xc5\xbeil 18 milijonov dolarjev. Robert Pattinson se je uvrstil na deseto mesto lestvice revije The Telegraph, imenovane \xc2\xbb10 najbolje pla\xc4\x8danih igralcev,\xc2\xab\xc2\xa0saj je s filmi iz serije Somrak zaslu\xc5\xbeil 16 milijonov dolarjev. Leta 2010 ga je britanska revija The Sunday Times uvrstila na svoj seznam \xc2\xbbbogatih ljudi\xc2\xab\xc2\xa0in ga imenovala za enega izmed najbolj bogatih ljudi v Veliki Britaniji, ki ima v lasti 13 milijonov \xc2\xa3. Revija Time ga je uvrstila na svojo lestvico \xc2\xbb100 najvplivnej\xc5\xa1ih ljudi na svetu.\xc2\xab Po njegovi uspe\xc5\xa1noci je dobil tudi svojo vo\xc5\xa1\xc4\x8deno lutko v muzeju Madame Tussauds v Londonu in New Yorkju._NEWLINE_Decembra leta 2009 je Robert Pattinson svojo podpisano kitaro daroval v dobrodelne namene. Robert Pattinson je tudi sodeloval pri projektu Hope for Haiti Now: A Global Benefit for Earthquake Relief v januarju leta 2010. Maja 2010 je Robert Pattinson v dobrodelne namene organizaciji PACT daroval sliko, ki je bila na dra\xc5\xbebi na eBayju do 5. junija tistega leta. V juniju 2010 je bil Robert Pattinson z ve\xc4\x8d kot 17 milijoni $ imenovan za petdeseto najvplivnej\xc5\xa1o osebo na svetu po podatkih lestvice revije Forbes._NEWLINE_14. novembra 2010 je Robert Pattinson dobil dve nagradi BBC Radio 1 Teen Awards, nagrado za \xc2\xbbnajbolj\xc5\xa1ega igralca\xc2\xab\xc2\xa0in nagrado za \xc2\xbbnajbolje oble\xc4\x8denega mo\xc5\xa1kega\xc2\xab._NEWLINE_Leta 2011 je Robert Pattinson zasedel petnajsto mesto seznama \xc2\xbbhollywoodskih najbolj\xc5\xa1ih 40\xc2\xab\xc2\xa0revije Vanity Fair z 27,5 milijonov zaslu\xc5\xbeenih $ leta 2010.\n_START_SECTION_\nZasebno \xc5\xbeivljenje\n_START_PARAGRAPH_\nRobert Pattinson si je v prostem \xc4\x8dasu zelo blizu s sodelavcema iz filma Harry Potter in ognjeni kelih, Katie Leung in Stanislavom Ianevskijem, dober priajtelj pa je tudi z igralsko ekipo iz filmske serije Somrak. \xc5\xbde nekaj \xc4\x8dasa hodi s soigralko Kristen Stewart._NEWLINE_Je velik ljubitelj nogometnega kluba Arsenal Football Club, sicer pa sam ni \xc2\xbb\xc5\xa1portni tip\xc2\xab. Pravi, da rad igra pikado in plava, da pa se je na avdiciji za film Harry Potter in ognjeni kelih pretvarjal, da mu je v\xc5\xa1e\xc4\x8d nogomet in bordanje na snegu._NEWLINE_Njegov vzornik je Jack Nicholson."